ไฟแนนซ์ทูเดย์
โดย...ภูคา
29 ต.ค. 2565

โดย...ภูคา 
...ชาติชาย พยุหนาวีชัย ผู้อำนวยการธนาคารออมสิน ทุ่ม 200 ล้านบาท มอบเป็นของขวัญปีใหม่ให้ลูกค้าที่มีหนี้ไม่เกิน 1 แสนบาท/ราย ซึ่งมีราว 4.1 แสนราย ใครจ่ายหนี้ดีติดต่อกัน 3 ปีได้ดอกเบี้ยคืน 3% ชำระดี 2 ปี และ 1 ปี ได้ดอกเบี้ยคืน 2% และ 1% ตามลำดับ ส่วนใครที่กู้ซื้อบ้านกับออมสิน โค้งสุดท้ายก่อนสิ้นปีนี้ได้ดอกเบี้ยพิเศษ แถมยังให้เงินขวัญถุงอีกคนละ 5,000 บาท
...เปิดนิทรรศการเหรียญของกรมธนารักษ์ ที่ศูนย์การประชุมแห่งชาติสิริกิติ์ วันแรก ประชาชนและนักสะสมเหรียญนับหมื่นรายแห่ไปต่อคิวจองซื้อเหรียญกษาปณ์ที่นำมาจำหน่ายเข้าขั้นเบียดเสียดยัดเยียด งานนี้ จักรกฤศฏิ์ พาราพันธกุล อธิบดีกรมธนารักษ์ ลุ้นสุดใจ ภาวนาอย่าให้เกิดเหตุลงไม้ลงมือแบบที่คลองผดุง
...กฤษฎา จีนะวิจารณะ ผู้อำนวยการสำนักงานเศรษฐกิจการคลัง บอกว่า ปีหน้าจะมีข่าวดี ข่าวใหญ่เรื่องรายได้รัฐบาล แต่ขออุบไว้ก่อนว่าจะมาจากภาษีตัวไหน หรือรัฐวิสาหกิจใดที่ผลประกอบดีถึงขั้นส่งเงินได้เป็นกอบเป็นกำ แต่เชื่อว่าข่าวนี้จะส่งผลดีต่อรายได้รัฐบาลหน้าแน่นอน